આ સુમેળને કારણે બ્રિટિશપ્રજા આ નેટિવ ઇન્ડિયનના સહયોગથી આ નવી ધરતીને અપનાવી શકી. પરંતુ એક દિવસ જ્હોન પોતાના જ ગ્રુપનાં અસંતોષનો અને ઈર્ષાનો ભાગ બન્યો આને કારણે એકવાર રાત્રિનાં સમયે તેના કોઈક સાથીએ તેનાં પગ ઉપર ગન પાવડર ફોડયો આ હુમલામાં જ્હોન ઘણો જ ઘવાઈ ગયો. આજ ઘવાયેલ અવસ્થામાં તેણે ત્રણ મહિના કાઢ્યાં ત્યારે વર્જિનિયા કંપની તરફથી વસાહતનાં લોકો ત્યાં આવેલા. તેમને પણ જ્હોન કેપ્ટન જોઈતો હતો પરંતુ જ્હોનની બગડતી હાલત જોઈ તેને ઈંગ્લેન્ડ મોકલી દેવામાં આવ્યો. ઇતિહાસ આગળ કહે છે કે બ્રિટન પરત ફરેલા જ્હોનને સાડા ત્રણ વર્ષ ફરી રિકવર થવામાં લાગ્યાં. પરંતુ તે અમેરિકા પાછા ફરવા માટે રાજી ન થયો. સખી, આ ઇતિહાસ આગળ વધતાં કહે છે કે જ્હોન સ્મિથે પોતાના માણસો સાથે પોતાના મૃત્યુનો ખોટો સંદેશો અમેરિકા પોકોહોન્ટેસને મોકલ્યો. જ્હોનના મૃત્યુના સમાચાર સાંભળીને પોકોહોન્ટેસને ઘણું જ દુઃખ થયું. તે ક્યારેય જ્હોન સ્મિથને ભૂલી તો ન શકી પણ, તેજ અરસામાં અમેરિકા આવેલ જહોન રોલ્ફે ફરી તેને નવા જીવનનો મર્મ સમજાવ્યો અને તેણે તેની સાથે વિવાહ કર્યા અને તેને Rebecca Rolfeનું નવું નામ આપ્યું. રાલ્ફે સાથેના વિવાહ બાદ જ્યારે પોકોહોંન્ટેસ બ્રિટન ગઈ ત્યારે તેણી એકવાર અનાયાસે જ્હોનસ્મિથને મળી. સ્મિથને મળીને તેને આશ્ચર્ય સાથે આઘાત પણ લાગ્યો તેને પૂછ્યું કે તું સારો થઈ ગયો છે તે વાતની ખબર કેમ મને ન કરી? અને તારા માણસો સાથે એમ કેમ કહેડાવ્યું કે તારું મૃત્યુ થયું છે. પરંતુ પોકોહોંન્ટેસના સવાલનો કોઈ જવાબ સ્મિથ પાસે ન હતો. સ્મિથને મળ્યાં બાદ આઘાત પામેલી પોકોહોંન્ટેસ લગભગ ૪-૫ મહિનાના ટૂંકા ગાળામાં એટ્લે કે ૧૬૧૭ માં બ્રિટનમાં જ મૃત્યુ પામી. તેના મૃત્યુના સમયે તે કેવળ ૨૧-૨૨ વર્ષની હતી. પોકોહોંન્ટેસે મરતી વખતે પોતાનું શરીર પાછું અમેરિકા લઈ જવામાં આવે અને પોતાના મૃતદેહને અમેરિકામાં જ દફનાવવામાં આવે તેવી ઈચ્છા વ્યક્ત કરી, પરંતુ પોકોહોંન્ટેસની નેટિવ ઇન્ડિયન પ્રજામાં લોકપ્રિયતા જોઈ તેણીના શબને પણ અમેરિકા પરત ન લાવતા બ્રિટનમાં જ દફનાવવામાં આવ્યું. સખી, આજ કારણસર અમેરિકન નેટિવ ઇન્ડિયન પ્રજા આજે પણ માને છે કે સ્મિથ એક દગાખોર પ્રેમી હતો જેણે ફક્ત પોતાના સ્વાર્થ માટે જ એક ભોળી કુમારીનું હૃદય જીત્યું હતું. આજે જ્હોન સ્મિથ જ્યાં પોતાના સાથીઑ સાથે જ્યાં રહ્યો તે જગ્યાને જેમ્સ ટાઉન નામ અપાયું છે અને જે પોકોમેટ નદીનો તેઓ ઉપયોગ કરતાં હતાં તે નદીને જેમ્સ રિવર નામ અપાયું છે જે તે સમયના કિંગ જેમ્સનાં નામ ઉપરથી આવ્યું છે. આજે જેમ્સ ટાઉન એ વર્જિનિયા રાજ્યમાં આવેલ છે. સખી, આ ઇતિહાસમાં બીજી જાણવા જેવી વાત એ પણ છે કે જેમ જેમ્સટાઉન તે બ્રિટિશ કિંગના નામ ઉપરથી આવેલ છે તેમ સ્ટેટ વર્જિનિયાનું નામ પણ વર્જીન ક્વિન એલિઝાબેથના નામ ઉપરથી પડેલ છે. આમ આ બંને નામ અમેરિકન હિસ્ટ્રીનો મહત્તમ ભાગ ગણાય છે.